**S t a n o v y**
 **Slovenského rýchlokorčuliarskeho zväzu**

**Článok 1 - Názov, sídlo, právna forma a symboly SRZ**

1. Slovenský rýchlokorčuliarsky zväz (ďalej len SRZ) je dobrovoľnou, záujmovou organizáciou, ktorá združuje svojich členov, ktorí sa aktívne zúčastňujú vybraných záujmov rozvoja rýchlokorčuľovania na ľadovej ploche a športov na kolieskových korčuliach / ďalej len „korčuľovania“/.
2. SRZ je politicky nezávislý, otvorený pre každého kto sa chce podieľať na jeho poslaní. Svoju činnosť rozvíja na demokratických zásadách pri rešpektovaní samostatnosti, rovnocennosti, tolerancie a vzájomnej dôvery.
3. Historickým dňom vzniku rýchlokorčuľovania na Slovensku je 15. marec 1997.
4. SRZ je členom Medzinárodnej korčuliarskej únie (ISU) od 29.11.1998, Slovenského olympijského výboru (SOV) od 31.3.2002, Medzinárodnej federácie kolieskového športu (FIRS) od 1.1.2012 .
5. Členstvo SRZ v akejkoľvek ďalšej organizácii musí byť schválené konferenciou SRZ.
6. Názov SRZ v anglickom jazyku je „Slovak Speed Skating Union“.
7. Sídlom SRZ je Spišská Nová Ves, ul.Za Hornádom č. 15, PSČ: 052 01.
8. V mene SRZ vykonáva právne úkony predseda SRZ ako štatutárny organ a to samostatne.
9. Predseda SRZ môže na vykonanie konkrétneho právneho úkonu v mene SRZ písomne splnomocniť inú osobu.
10. Legislatívny rámec činnosti SRZ vymedzuje zákon č. 440/2015 Z. z. o športe a o zmene a

 doplnení niektorých zákonov v platnom znení (ďalej len „zákon o športe“).

**Článok 2 - Poslanie , ciele a hlavné činnosti SRZ**

1. SRZ bol založený a vznikol ako nezávislá právnická osoba za účelom združovania fyzických osôb a právnických osôb pôsobiacich v organizovanom korčuľovaní na území SR a plnenia ich spoločného poslania a cieľov uvedených v Stanovách.
2. Poslaním SRZ je najmä
	1. vykonávanie výlučnej pôsobnosti pre organizované korčuľovanie na území SR ako člen ISU a FIRS za SR a člen Slovenského olympijského výboru,
	2. organizovanie celoštátnych súťaží dospelých a celoštátnych súťaží mládeže v

 korčuľovaní,

* 1. zabezpečovanie výberu a prípravy pretekárov do športovej reprezentácie a ich účasti na medzinárodných súťažiach,
	2. zabezpečovanie starostlivosti o talentovaných športovcov,
	3. podpora a rozvoj profesionálneho korčuľovania a amatérskeho korčuľovania s osobitným dôrazom na korčuľovanie detí a mládeže.
1. Napĺňaním poslania SRZ sa dosahujú ciele SRZ a napĺňa verejný záujem v športe, ktorým je podpora a rozvoj športu mládeže, zabezpečovanie prípravy a účasti športovej reprezentácie na významných súťažiach, ochrana integrity športu a podpora zdravého spôsobu života obyvateľstva.
2. Poslanie a ciele SRZ sa dosahujú vykonávaním hlavných činností SRZ.

**Článok 3 - Hlavné činnosti SRZ**

1. Hlavné činnosti SRZ sú aktivity SRZ vykonávané sústavne, samostatne, v mene, na účet a na zodpovednosť SRZ, ktoré nie sú podnikaním.
2. Medzi hlavné činnosti SRZ patria najmä
3. reprezentovať záujmy korčuliarskeho hnutia v spoločnosti,
4. vystupovať v mene korčuliarskeho hnutia a presadzovať jeho záujmy voči medzinárodným športovým organizáciám, národným športovým zväzom, národným športovým organizáciám, štátu, územnej samospráve a iným právnickým osobám a fyzickým osobám,
5. určovať filozofiu a koncepciu činnosti SRZ v záujme rozvoja korčuľovania, ktorá sa premieta do strategického plánu SRZ a rozpočtu SRZ,
6. realizovať strategický plán SRZ,
7. vytvárať, viesť a aktualizovať zoznam športových reprezentantov SRZ,
8. navrhovať športových reprezentantov na zaradenie do rezortných športových stredísk,
9. zabezpečovať prípravu športovej reprezentácie a jej účasť na významných súťažiach,
10. zabezpečovať starostlivosť o športových reprezentantov a metodicky riadiť a usmerňovať ich prípravu,
11. zabezpečovať starostlivosť o talentovaných športovcov a metodicky riadiť a usmerňovať ich prípravu,
12. viesť a zverejňovať v ISŠ zoznam talentovaných športovcov,
13. zaraďovať pretekárov do zoznamu talentovaných športovcov SRZ podľa výkonnostných kritérií schválených predsedníctvom SRZ,
14. organizovať a riadiť celoštátne súťaže a iné súťaže v korčuľovaní alebo ich organizovaním a riadením poveriť inú športovú organizáciu, ktorá je členom SRZ,
15. schvaľovať podmienky účasti členov SRZ a iných športových organizácií v súťaži SRZ a po splnení podmienok účasti v súťaži SRZ udeľovať členovi SRZ alebo inej športovej organizácii právo na účasť v súťaži SRZ
16. určovať druhy športových odborníkov pôsobiacich v organizovanom korčuľovaní a ich odbornú spôsobilosť vyžadovanú na vykonávanie odbornej činnosti v športe, zabezpečovať ich odbornú prípravu a overovať ich odbornú spôsobilosť,
17. uznávať odbornú kvalifikáciu športových odborníkov, ak sa na uznanie príslušnej odbornej kvalifikácie nevzťahuje osobitný predpis,
18. organizovať a riadiť prípravu, činnosť a vzdelávanie športových odborníkov vrátane edičnej a publikačnej činnosti, najmä trénerov, rozhodcov, delegátov, usporiadateľov, hlavných usporiadateľov, bezpečnostných manažérov, kontrolórov, športových manažérov a iných osôb vykonávajúcich odborné činnosti v rámci SRZ, a vzdelávanie podľa predpisov ISU a FIRS alebo iných medzinárodných športových organizácií,
19. podporovať výstavbu športovej infraštruktúry,
20. založiť na účely podnikania v súvislosti so športovou reprezentáciou obchodnú spoločnosť alebo nadobudnúť podiel v obchodnej spoločnosti, ak je v nej jediným spoločníkom, alebo ak je spoločníkom spoločne so štátom, vyšším územným celkom alebo obcou,
21. založiť na účely výstavby a prevádzky športovej infraštruktúry obchodnú spoločnosť alebo nadobudnúť podiel v obchodnej spoločnosti,
22. založiť alebo podieľať sa na založení, vzniku a činnosti inej obchodnej spoločnosti ako sú uvedené v písmene r) a s) s cieľom napĺňania poslania a cieľov SRZ a získania ďalších zdrojov ich financovania,
23. založiť alebo zriadiť inú právnickú osobu, ako sú uvedené v písmene r) až t) s cieľom napĺňania poslania a cieľov SRZ,
24. vytvárať, prevádzkovať a spravovať ISŠ,
25. viesť evidenciu zmlúv a dohôd podľa § 35, 39, 43, 47 a 48 Zákona o športe a ich zmien,
26. poskytovať súčinnosť Ministerstvu školstva, vedy, výskumu a športu Slovenskej republiky a iným orgánom verejnej správy pri plnení úloh v oblasti športu,
27. prijímať, implementovať a realizovať pravidlá Svetového antidopingového programu, opatrenia proti manipulácii priebehu a výsledkov súťaží a iné pravidlá a opatrenia proti negatívnym javom v športe vyplývajúce z medzinárodných predpisov a rozhodnutí,
28. realizovať a podporovať projekty a iné aktivity, ktorých cieľom je boj proti násiliu a neviazanosti divákov na športových podujatiach a boj proti rasizmu, xenofóbii a súvisiacej intolerancii v korčuľovaní,
29. vytvárať, priebežne aktualizovať systém predpisov SRZ a zabezpečovať ich jednotné uplatňovanie v rámci organizovaného korčuľovania,
30. vytvoriť systém na riešenie sporov vzniknutých v rámci športovej činnosti SRZ a členov SRZ vrátane disciplinárnych previnení,
31. koordinovať spoluprácu a podporovať jednotnosť, komunikáciu, synergiu a slušnosť medzi členmi SRZ,
32. oceňovať pretekárov, ktorí dosiahli mimoriadne športové výsledky vo vrcholovom korčuľovaní a osobnosti, ktoré sa zaslúžili o propagáciu a rozvoj korčuľovania.

**Článok 4- Členstvo v SRZ**

1. Členstvo v SRZ je dobrovoľné a je vyjadrením podpory, lojality a stotožnenia sa člena SRZ s poslaním, cieľmi a úlohami, ako aj s pravidlami fungovania SRZ ako občianskeho združenia.
2. Členstvom v SRZ člen združenia prejavuje svoj súhlas a vôľu podriadiť sa platným pravidlám SRZ, ktoré sú vyjadrené v týchto stanovách a ostatných predpisoch SRZ, ako aj rozhodnutiam príslušných orgánov vydaným v súlade s nimi.
3. SRZ má riadnych členov, individuálnych členov a čestných členov.
4. SRZ zabezpečuje plnenie svojich cieľov a úloh najmä prostredníctvom svojich členov a v spolupráci s nimi.
5. Informácie súvisiace so vznikom a zánikom členstva v SRZ sú evidované v Registri členov SRZ vedenom v informačnom systéme Ministerstva školstva, vedy, výskumu a športu Slovenskej republiky ( ďalej len ISŠ ). Úkony súvisiace so vznikom a zánikom členstva v SRZ sa môžu vykonávať aj elektronickou formou.
6. Práva a povinnosti členov sú okrem týchto stanov upravené aj ďalšími predpismi SRZ.
7. Členom SRZ sa môže stať žiadateľ, ktorý splní podmienky stanovené v týchto stanovách.
8. Na vznik členstva v SRZ nie je právny nárok.
9. Podmienky a postup prijatia za člena SRZ stanovujú tieto stanovy .
10. O prijatí za člena SRZ, o pozastavení členstva v SRZ alebo o vylúčení člena zo SRZ, rozhoduje príslušný orgán SRZ v súlade s týmito stanovami a ostatnými predpismi SRZ.
11. Členstvo v SRZ môže byť ukončené :
12. Vystúpením.
13. Vylúčením.
14. Smrťou alebo právnym zánikom člena SRZ.
15. Právnym zánikom SRZ.
16. Zánik členstva má za následok zánik všetkých práv, ktoré sa spájajú s členstvom v SRZ.
17. Riadny člen, ktorý chce vystúpiť zo SRZ, je povinný informovať o tom písomne najmenej dva mesiace vopred SRZ.
18. Individuálny člen vystúpenie zo SRZ oznámi písomne SRZ, člen športového klubu prostredníctvom klubu.
19. Pri oznámení vystúpenia zo SRZ vystupujúci člen uvedie dátum, ku ktorému vystupuje zo SRZ. Ak je v oznámení uvedený skorší dátum, ako je deň doručenia oznámenia na SRZ, alebo ak dátum vystúpenia v oznámení nie je uvedený, za deň vystúpenia sa považuje deň, kedy bolo SRZ doručené písomné oznámenie o vystúpení.
20. Vystúpenie zo SRZ nezbavuje člena vystupujúceho zo SRZ povinnosti vyrovnať svoje finančné alebo iné záväzky voči SRZ alebo iným členom SRZ.
21. Predsedníctvo môže rozhodnúť aj s okamžitou účinnosťou o pozastavení členstva v SRZ najmä v prípadoch, ak je člen SRZ dôvodne podozrivý z:
22. porušenia Antidopingových pravidiel,
23. ovplyvňovania výsledku športového podujatia v rozpore so zásadou fair play,
24. trestných činov korupcie (prijímanie úplatku, podplácanie, nepriama korupcia), alebo
25. inej závažnej trestnej činnosti (zločin).
26. Z dôvodu závažného alebo opakovaného porušenia povinnosti, ktoré je v zásadnom rozpore s predpismi alebo rozhodnutiami SRZ a vážne ohrozuje športovú etiku a dobré meno SRZ, môže predsedníctva rozhodnúť o pozastavení členstva, a to aj s okamžitou účinnosťou. Ak predsedníctva rozhodne o pozastavení členstva individuálneho člena alebo čestného člena, súčasne dá podnet na konanie disciplinárnej komisie; ak rozhodne o pozastavení členstva riadneho člena, predloží vec na rozhodnutie konferencii.
27. Pozastavenie členstva trvá až do rozhodnutia vo veci členstva na najbližšej konferencii, ak predsedníctvo svoje rozhodnutie o pozastavení členstva nezruší. Ak Konferencia pozastavenie členstva nepotvrdí, pozastavenie členstva je zrušené.
28. Člen, ktorému bolo pozastavené členstvo, stráca momentom rozhodnutia predsedníctva o pozastavení členstva všetky práva člena SRZ, ktoré mu prináležia podľa týchto stanov, ak predsedníctvo nerozhodne inak.
29. V prípade porušenia stanov alebo iných predpisov SRZ, môže byť člen vylúčený zo SRZ , pričom za takéto porušenie sa považuje najmä:
30. ovplyvňovanie výsledku športového preteku v rozpore so zásadou fair play,
31. požitie dopingových látok alebo vedomá účasť na zneužití dopingových látok,
32. korupcia (prijímanie úplatku, podplácanie, nepriama korupcia), ktorej sa dopustil člen, štatutárny orgán alebo iný funkcionár člena, alebo iná osoba v prospech člena SRZ, alebo
33. iná trestná činnosť závažnej povahy (zločin), ktorej sa dopustil člen, štatutárny orgán alebo iný funkcionár člena, alebo iná osoba v prospech člena SRZ.
34. závažné, dlhodobé alebo opakované porušenie povinnosti člena SRZ stanovenej predpismi SRZ alebo rozhodnutím príslušného orgánu SRZ vydaným v súlade s nimi, ktoré ohrozujú alebo môžu vážne ohroziť princípy a vzťahy v SRZ alebo autoritu normatívneho systému a rozhodovacej činnosti v rámci SRZ,
35. ak člen prestal spĺňať podmienky členstva (napr. strata bezúhonnosti, neuhradenie členského príspevku napriek opakovanej písomnej výzve),
36. neprihlásenia žiadneho pretekára do súťaže organizovanej SRZ alebo jeho členmi v dvoch po sebe nasledujúcich súťažných ročníkoch.
37. O vylúčení riadneho, individuálneho alebo čestného člena zo SRZ rozhoduje Konferencia.
38. O vylúčení člena môže rozhodnúť aj disciplinárny orgán na základe závažného disciplinárneho previnenia.
39. Vylúčenie zo SRZ nezbavuje člena vystupujúceho zo SRZ povinnosti vyrovnať svoje finančné alebo iné záväzky voči SRZ alebo iným členom SRZ.

 **Článok 5- Riadne členstvo v SRZ**

1. O prijatí, resp. neprijatí za riadneho člena SRZ rozhoduje Konferencia  na návrh Predsedníctva , ktoré môže prijať žiadateľa ako kandidáta na členstvo až do doby, keď ho prijme Konferencia za riadneho člena, a to po tom, čo žiadateľ o členstvo splní podmienky uvedené v týchto stanovách.
2. Riadnymi členmi SRZ po splnení podmienok stanovených týmito stanovami sa môžu stať športové kluby, ktoré môžu existovať v zákonom stanovenej právnej forme občianskeho združenia, vo forme obchodnej spoločnosti, alebo vo forme rozpočtovej alebo príspevkovej organizácie, ktoré súhlasia s registráciou v ISŠ a zaplatili členský poplatok vo výške a v čase určenom v predpisoch SRZ.
3. SRZ môžu vytvárať z riadnych členov „Sekcie“ bez právnej subjektivity zabezpečujúce činnosť jednotlivých športových odvetví. O svojej činnosti predkladajú správu Predsedníctvu SRZ a Konferencii SRZ.
4. Sekcia ma svojho predsedu , ktorého schvaľuje Konferencia SRZ.
5. Každá právnická osoba, ktorá sa chce stať riadnym členom SRZ musí :
6. mať minimálne člena športovca , ktorý súhlasí s registraciou v ISŠ a zaplatil členský poplatok vo výške a v čase určenom v  predpisoch SRZ,
7. predložiť zloženie najvyššieho výkonného orgánu s uvedením ich členov a s vyznačením štatutárnych zástupcov za žiadateľa, pričom športoví funkcionári musia súhlasiť so zápisom v registri fyzických osôb v športe,
8. podať písomnú prihlášku individuálnych členov – fyzických osôb klubu s ich vlastnoručným podpisom resp. podpisom zákonného zástupcu u členov mladších ako 18 rokov,
9. predložiť úradne overené platné stanovy klubu, ktoré sú v súlade so zákonom č. 440/2015 Z.z o športe s potvrdením čísla registrácie na Ministerstve vnútra alebo iný doklad potvrdzujúci právnu subjektivitu.
10. kópiu zápisnice z ostatného zasadnutia najvyššieho orgánu,
11. potvrdenie štatistického úradu o pridelení Identifikačného čísla.

**Článok 6 - Individuálne členstvo v SRZ**

1. Individuálnym členom SRZ je fyzická osoba spĺňajúca podmienky členstva podieľajúca sa na športovej, organizačnej alebo riadiacej činnosti v orgánoch a štruktúrach SRZ a jeho riadnych členov najmä ako pretekár, tréner, rozhodca, delegát alebo iný funkcionár a je registrovaná v ISŠ prostredníctvom právnickej osoby(klubu).
2. Individuálnym členom SRZ je fyzická osoba spĺňajúca podmienky členstva podieľajúca sa na športovej, organizačnej alebo riadiacej činnosti v orgánoch a štruktúrach SRZ a nie je členom riadnych členov najmä ako pretekár, tréner, rozhodca, delegát alebo iný funkcionár a je registrovaná v ISŠ ako fyzická osoba.
3. Individuálny člen nemá priame hlasovacie právo na konferencii SRZ. Má právo podieľať sa na činnosti SRZ, podávať návrhy na zmenu stanov a iných predpisov SRZ sprostredkovane cez právnické osoby (kluby), v ktorých pôsobí alebo je ich členom a tieto sú riadnym členom SRZ zaregistrovaným v ISŠ.
4. Individuálne členstvo v SRZ vzniká momentom registrácie fyzickej osoby v ISŠ. Registrácia je podmienkou, ktorej splnenie musí predchádzať aktívnej účasti fyzickej osoby, najmä ako pretekár, tréner, rozhodca, delegát alebo funkcionár, na súťaži/podujatí organizovanom v rámci činnosti SRZ alebo jeho riadnych členov.
5. Individuálni členovia môžu vytvárať záujmovu organizáciu športovcov ak o to požiada minimálne 10 športovcov vo veku viac ako 18. rokov.
6. Športoví odborníci môžu vytvárať záujmovú organizáciu ak o to požiada minimálne 5 odborníkov.
7. Individuálnym členom sa stáva aj pretekár registrovaný v klube so sídlom mimo územia SR, ktorý bol nominovaný na podujatie reprezentačného výberu SR. Takýto pretekár je individuálnym členom SRZ najmenej počas obdobia, v ktorom je členom reprezentačného výberu SR.
8. Osobné údaje uchádzačov o individuálne členstvo budú uvedené v súlade s § 81 zákona č.440/2015 o športe.

**Článok 7 - Čestné členstvo v SRZ**

1. Za čestného člena SRZ môže byť prijatá osoba, ktorá sa zvlášť zaslúžila o rozvoj alebo propagáciu slovenského rýchlokorčuľovania.
2. Návrh na prijatie za čestného člena môže predložiť konferencii predseda SRZ alebo iný člen predsedníctva alebo riadny člen SRZ.
3. Predsedovi, ktorý sa mimoriadnou mierou zaslúžil o rozvoj slovenského rýchlokorčuľovania, môže byť na návrh člena SRZ konferenciou priznaný titul čestného predsedu SRZ. Čestný predseda sa priznaním tohto titulu konferenciou stáva súčasne aj čestným členom.
4. Čestný člen sa môže zúčastňovať konferencie bez práva hlasovať.

**Článok 8 - Práva člena SRZ**

1. Člen SRZ má právo:
2. navrhnúť kandidáta na volenú alebo ustanovenú funkciu v rámci SRZ,
3. byť navrhnutý za kandidáta na volenú funkciu v rámci SRZ,
4. podieľať sa na činnosti SRZ v rámci plnenia úloh, ktoré mu boli zverené,
5. predkladať návrhy na zmenu stanov a iných predpisov SRZ v súlade s týmito stanovami,
6. pripomienkovať návrhy predpisov a smerníc SRZ,
7. podať podnet alebo návrh do príslušnej komisie SRZ,
8. byť informovaný a požadovať informácie o záležitostiach SRZ prostredníctvom príslušných orgánov SRZ,
9. požívať iné výhody poskytované členom SRZ.
10. Riadny člen SRZ má okrem práv uvedených v odseku 1 aj tieto práva:
11. delegovať delegátov konferencie a prostredníctvom nich hlasovať na konferencii
12. predkladať návrhy, ktoré majú byť súčasťou programu konferencie,
13. zastupovať/reprezentovať záujmy korčuliarskeho hnutia za kluby,
14. starať sa o všestranný rozvoj korčuľovania, najmä sa usilovať o zvýšenie jeho popularity medzi mládežou a deťmi,
15. spolupracovať so štátnymi a samosprávnymi orgánmi na úrovni obcí, miest, okresov, krajov, oblastí a regiónov Slovenskej republiky,
16. zastupovať spoločné záujmy svojich členov a osôb, ktoré v ňom pôsobia,
17. zabezpečovať účasť športovcov, ktorí sú jeho členmi, na súťažiach organizovaných, resp. spoluorganizovaných SRZ, kde pod pojmom súťaž sa rozumie ucelený pretek pod jednotným názvom v príslušnom športovom odvetví, ktorý je zahrnutý v kalendári SRZ a schválený Predsedníctvom SRZ.

**Článok 9- Povinnosti člena SRZ**

1. Člen SRZ je povinný najmä:
2. dodržiavať stanovy SRZ, ostatné predpisy a rozhodnutia SRZ, ISU a FIRS, a zabezpečiť, aby ich dodržiavali aj jeho členovia a osoby podliehajúce jeho právomoci,
3. prijať záväzok, že akýkoľvek domáci spor súvisiaci so stanovami, predpismi a rozhodnutiami SRZ, bude prednostne riešiť prostredníctvom príslušných orgánov SRZ,
4. písomne oznámiť do informačného systému SRZ všetky právne relevantné zmeny nasledujúci deň po dni, kedy nastala zmena alebo sa o nej člen dozvedel, najmä ak ide o:
	1. zmenu v stanovách člena,
	2. zmenu v identifikačných údajoch člena,
	3. zmenu v zozname funkcionárov,
	4. zmenu v zastupovaní člena SRZ, najmä ak ide o zmenu osoby konateľa, delegáta konferencie, štatutárneho zástupcu alebo zástupcu člena,
	5. podanie návrhu na vyhlásenie konkurzu alebo vstup do likvidácie alebo
	6. iné závažné právne relevantné skutočnosti majúce vplyv na jeho členstvo v SRZ.
5. platiť členské príspevky vo výške stanovenej konferenciou pre jednotlivé typy členstva a kategórie členov,
6. platiť poplatky vo výške ustanovenej predpismi SRZ alebo rozhodnutím príslušného orgánu SRZ,
7. dodržiavať zásady lojality, čestnosti a športového správania, fair play, boja proti dopingu,
8. chrániť a podporovať svojim konaním a správaním dobré meno SRZ a slovenského rýchlokorčuľovania na ľade a športov na kolieskových korčuliach.
9. Porušenie vyššie uvedených povinností zo strany člena môže viesť k uloženiu disciplinárnych opatrení podľa týchto stanov .

**Článok 10 – Orgány SRZ**

1. Orgánmi SRZ sú :
2. Konferencia
3. Predsedníctvo
4. Kontrolór
5. Disciplinárna komisia
6. Orgány s rozhodovacou pôsobnosťou vykonávajú svoju pôsobnosť nezávisle od iných orgánov SRZ.
7. Funkčné obdobie predsedu a ostatných členov predsedníctva , predsedov a členov športových orgánov je štyri roky, ak nejde o doplňujúcu voľbu .
8. Predseda zväzu ako štatutárny orgán a členovia orgánov zväzu sú povinní vykonávať svoju funkciu s náležitou starostlivosťou a pri rozhodovaní zohľadňovať stanoviská kontrolóra a odborných orgánov zväzu; ak sa od ich stanoviska odchýlia, sú povinní svoje rozhodnutie zdôvodniť a zverejniť spolu s príslušným stanoviskom.
9. Funkčné obdobie kontrolóra zväzu je päť rokov.
10. Funkčné obdobie orgánov volených konferenciou končí zvolením nových členov týchto orgánov na volebnej konferencii konanej v posledných spravidla dvoch mesiacoch funkčného obdobia, najneskôr uplynutím posledného dňa mesiaca, v ktorom uplynuli štyri roky od ustanovenia do orgánu alebo do funkcie, ak ďalej nie je stanovené inak.
11. V záujme zabezpečenia efektívnej výmeny vedenia SRZ a kontinuity procesov riadenia činností SRZ sa stanovuje, že mandát členov predsedníctva na konci ich funkčného obdobia končí spoločne s mandátom predsedu. Uvedené platí obdobne aj pre predsedov a členov volených orgánov a športových orgánov SRZ.
12. Predĺženie funkčného obdobia členov predsedníctva na základe rozhodnutia predsedníctva je neprípustné.
13. V záujme zabezpečenia kontinuity a plynulosti procesov prebiehajúcich v rámci činností SRZ sa stanovuje, že predseda a ostatní volení a ustanovení členovia orgánov SRZ sú po uplynutí ich mandátu oprávnení naďalej vykonávať nevyhnutné úkony v orgánoch, ktorých boli členmi, a to až do zvolenia alebo ustanovenia nového predsedu a členov orgánov.
14. Funkcia predsedu alebo iného člena orgánu SRZ zaniká:
15. uplynutím funkčného obdobia,
16. vzdaním sa funkcie,
17. odvolaním z funkcie oprávneným orgánom,
18. právoplatným rozhodnutím súdu o obmedzení alebo pozbavení spôsobilosti na právne úkony,
19. právoplatným odsúdením za úmyselný trestný čin spáchaný v súvislosti s výkonom funkcie alebo činnosťou v SRZ,
20. právoplatným odsúdením za korupciu (prijímanie úplatku, podplácanie, nepriama korupcia) alebo za zločin, aj keď neboli spáchané v súvislosti s výkonom funkcie alebo činnosťou v SRZ,
21. smrťou.
22. Vzdanie sa funkcie je účinné dňom jeho oznámenia predsedníctvu zväzu.
23. Ak zanikne výkon funkcie člena voleného orgánu SRZ pred uplynutím jeho funkčného obdobia, môže predsedníctvo na návrh predsedu alebo iného člena predsedníctva poveriť inú osobu výkonom funkcie namiesto dotknutého člena orgánu do najbližšieho zasadnutia orgánu oprávneného voliť člena tohto orgánu. Na najbližšom zasadnutí zvolí príslušný orgán SRZ nového člena orgánu SRZ, vždy len na zostávajúcu časť funkčného obdobia, ak tieto stanovy neupravujú inak. Ak na tomto zasadnutí nebude zvolený nový člen orgánu, pokračuje poverená osoba v výkone funkcie až do zvolenia nového člena orgánu.
24. Ak zanikne výkon funkcie predsedu, do času kým Konferencia nezvolí nového predsedu, právomoci predsedu dočasne vykonáva prvý podpredseda. Ak prvý podpredseda nie je zvolený alebo nemôže vykonávať svoju funkciu, právomoc predsedu prechádza na predsedníctvo, ktoré rozhodne o tom, kto bude vykonávať oprávnenia predsedu.
25. Spory, ktoré vznikajú pri športovej činnosti v SRZ a osôb s jeho príslušnosťou, riešia orgány na riešenie sporov v súlade s čl.15 odst.35 a čl.19.
26. Zápisnica zo zasadnutia konferencie, predsedníctva a kontrolóra obsahuje:
27. schválený program zasadnutia
28. prezenčnú listinu, zápisnice o zvolení člena orgánu a písomne splnomocnenia. ak boli predložené
29. zoznám podkladov k jednotlivým bodom programu a spôsob prístupu k ním
30. dôležité vyjadrenia členov organu k jednotlivým bodom programu
31. rozhodnutia prijate k jednotlivým bodom programu vrátane výsledkov hlasovania a odlišného stanoviska člena , ktorý nesúhlasil s prijatým rozhodnutím alebo s jeho odôvodnením, ak o to požiada
32. meno, priezvisko a podpis predsedajúceho a zapisovateľa

Zápisnica sa zašle všetkým osobám oprávneným zúčastniť sa zasadnutia najneskôr do 25 dní odo dňa zasadnutia a zverejní sa v informačnom systéme športu a na webovom sídle SRZ

**Článok 11 - Konferencia**

1. Konferencia je najvyšším zastupiteľským orgánom SRZ, ktorý má legitimitu prijať najzávažnejšie rozhodnutia korčuliarskeho hnutia v SR.
2. Konferencia môže byť riadna, mimoriadna alebo volebná.
3. Riadna Konferencia sa koná jedenkrát za kalendárny rok.
4. Mimoriadna Konferencia sa zvoláva za splnenia podmienok ustanovených týmito stanovami.
5. Na volebnej konferencii konanej raz za štyri roky sa uskutočňujú voľby predsedu, členov predsedníctva, a ostatných povinne volených orgánov.
6. Konferencia, na ktorej sa konajú doplňujúce voľby, sa nepovažuje za volebnú konferenciu.
7. Rokovanie konferencie vedie predsedajúci, ktorým je predseda alebo ním poverená osoba, spravidla člen predsedníctva .
8. Prípravu a priebeh konferencie upravuje Rokovací poriadok a Volebný poriadok.
9. Na Konferencii sú oprávnení zúčastniť sa delegáti s hlasovacím právom takto:
10. 2 hlasy za klub, ktorého najmenej 10 pretekárov aspoň trikrát v roku, ktorý bezprostredne predchádzal do 30 dní pred konaním konferencie, sa zúčastnilo súťaží organizovaných SRZ,
11. 1 hlas za klub, ktorého menej ako 10 pretekárov minimálne aspoň trikrát v roku, ktorý bezprostredne predchádzal do 30 dní pred konaním konferencie, sa zúčastnilo súťaži organizovaných SRZ,
12. 1 hlas za klub, ktorého aspoň jeden pretekár v roku, ktorý bezprostredne predchádzal do 30 dní pred konaním Konferencie, zúčastnil sa Majstrovstiev Európy alebo sveta v príslušnom športovom odvetví,
13. 1 hlas zástupca športovcov, ak ho navrhne záujmová skupina športovcov alebo
	1. najmenej 50 športovcov,
14. 1 hlas zástupca športových odborníkov, ak ho navrhne záujmová skupina športových alebo najmenej 10 športových odborníkov,
15. Klub zastupuje na konferencii SRZ vždy jeden delegát, ktorým je:
16. štatutárny orgán klubu, ktorý sa na konferencii SRZ preukáže oprávnením konať v mene klubu

alebo ním splnomocnený zástupca, ktorý je členom príslušnej organizácie registrovanej v SRZ a ktorý sa preukáže písomným splnomocnením, podpísaným štatutárnym zástupcom klubu; alebo

1. volený člen klubu sa zúčastňuje na zasadnutí konferencie osobne alebo ho môže zastúpiť jeho náhradník zvolený rovnakým spôsobom ako člen konferencie, volený člen alebo jeho náhradník preukazuje oprávnenie zúčastniť sa na zasadnutí konferencie SRZ predložením zápisnice o jeho zvolení.
2. Oprávnenie hlasovať majú výlučne prítomní delegáti.
3. Riadni členovia, ktorí sa budú zúčastňovať rokovania konferencie prostredníctvom svojich delegátov, zabezpečia ich delegovanie v súlade s odstavcom 10 tak, aby mohli delegátov konferencie s ich identifikačnými a kontaktnými údajmi oznámiť SRZ najneskôr 10 dní pred konaním konferencie.
4. Konferencie sa môže zúčastniť aj člen predsedníctva , generálny sekretár, predseda sekcie, komisie alebo iného orgánu SRZ, čestný predseda, čestný člen a iní pozvaní hostia, ktorí nemajú hlasovacie právo. Účasť iných hostí je podmienená súhlasom predsedu alebo predsedajúceho konferencie.
5. Konferencia má v rámci SRZ právomoc normotvornú, kreačnú, kontrolnú a rozhodovaciu.
6. Konferencia najmä:
7. schvaľuje stanovy a ich zmeny,
8. schvaľuje volebný poriadok a rokovací poriadok,
9. rozhoduje o prijatí a vylúčení riadneho člena,
10. rozhoduje o prijatí a vylúčení čestného člena,
11. rozhoduje o udelení titulu čestného predsedu SRZ,
12. rozhoduje o výške členského príspevku riadnych členov a individuálnych členov a o spôsobe použitia členského,
13. volí a odvoláva predsedu zväzu,
14. volí a odvoláva podpredsedu zväzu pre príslušné športové odvetvie,
15. volí a odvoláva ostatných členov predsedníctva ,
16. volí predsedu a 2 členov volebnej komisie,
17. volí a odvoláva predsedu a 2 členov disciplinárnej komisie,
18. schvaľuje strategický plán SRZ,
19. schvaľuje správu o hospodárení SRZ,
20. schvaľuje správu o činnosti,
21. schvaľuje štatút odborných orgánov vytvorených v súlade s čl.4 odst.5 týchto stanov,
22. ustanovuje a odvoláva nezávislého audítora a berie na vedomie jeho správu k účtovnej závierke, ak je to potrebné v súlade so Zákonom o športe č.440/2015,
23. rozhoduje o zásadných otázkach týkajúcich sa správy majetku a hospodárenia SRZ,
24. rozhoduje o štruktúre súťaží riadených SRZ,
25. schvaľuje osobitný predpis pre elektronické hlasovanie (per rollam),
26. rozhoduje o vstupe SRZ do federácie športových zväzov alebo iných telovýchovných alebo športových organizácií, ako aj o vystúpení SRZ z organizácií, ktorých je členom,
27. rozhoduje o zániku SRZ dobrovoľným rozpustením a o veciach súvisiacich so zánikom združenia,
28. rozhoduje o iných otázkach a záležitostiach uvedených v schválenom programe konferencie,
29. Konferencia je uznášaniaschopná, ak je prítomná nadpolovičná väčšina oprávnených delegátov s právom hlasovať.
30. Ak na určenom mieste a v stanovenom čase konania konferencie podľa prezenčnej listiny nie je prítomná nadpolovičná väčšina delegátov, uskutoční sa najneskôr do 30 dní nová Konferencia s tým istým programom.
31. Konferencia rozhoduje formou uznesenia, ktoré sa uvedie do zápisnice z Konferencie.
32. Konferencia za splnenia podmienky uznášaniaschopnosti rozhoduje nadpolovičnou väčšinou hlasov prítomných delegátov, ak tieto stanovy neurčujú inak.
33. Na prijatie rozhodnutia konferencie vo veciach :
34. zmena stanov,
35. reorganizácia súťaží,
36. schvaľovanie uzatvorenia zmluvných vzťahov, ak hodnota plnenia zo zmluvy je vyššia 50 000 € ,
37. vytvorenie obchodnej spoločnosti podľa § 18 zákona o športe alebo obchodnej spoločnosti, ktorej spoločníkom alebo akcionárom je národný športový zväz,
38. prevod obchodného podielu alebo akcií v obchodnej spoločnosti podľa § 18 zákona o športe alebo v obchodnej spoločnosti, ktorej spoločníkom alebo akcionárom je zväz,
39. vylúčenia riadneho člen,
40. odvolania predsedu zväzu,
41. odvolania podpredsedov zväzu,
42. odvolania člena predsedníctva,
43. odvolania predsedu a členov disciplinárnej komisie,
44. zániku SRZ,

je potrebný súhlas kvalifikovanej t.j dvojtretinovej väčšiny hlasov od prítomných delegátov.

1. Spôsob hlasovania na konferencii v priebehu zasadnutia konferencie neupravené v stanovách upravuje volebný poriadok a rokovací poriadok.
2. Pozvánka, návrh programu Konferencie a podklady na zasadnutie sa zasielajú osobám oprávneným zúčastniť sa na riadnom zasadnutí najmenej sedem dní pred konaním Konferencie.

**Článok 12 - Program riadnej konferencie**

1. Predseda zostaví program konferencie na základe návrhov predsedníctva a riadnych členov SRZ.
2. Program Konferencie a návrhy na jeho zmenu sa schvaľujú na začiatku zasadnutia; v otázke, ktorá nie je súčasťou schváleného programu, môže Konferencia prijať len odporúčania a stanoviská
3. Na návrh predsedu alebo delegáta môže byť program konferencie pozmenený alebo doplnený na začiatku konferencie pred schvaľovaním programu, ak s tým súhlasí nadpolovičná väčšina delegátov s právom hlasovať. Konferencia nemôže rozhodovať o bode, ktorý nie je výslovne uvedený v programe schválenom delegátmi na začiatku konferencie. V rámci bodu “Rôzne” alebo “Diskusia” môže Konferencia prijímať iba odporúčania a stanoviská.
4. Program Konferencie musí obsahovať nasledujúce body:
5. vyhlásenie o tom, že Konferencia bola zvolaná v súlade so stanovami,
6. rozhodnutie o návrhoch na zmenu alebo doplnenie navrhovaného programu,
7. schválenie programu,
8. voľba orgánov a pracovných orgánov, ak majú byť zvolené,
9. vystúpenie predsedu alebo ním poverených osôb,
10. správa o činnosti SRZ za obdobie od predchádzajúcej konferencie,
11. správa kontrolóra,
12. schválenie uznesení; uznesenia je možné schvaľovať priebežne po každom bode programu rokovania konferencie.

**Článok 13 - Riadne voľby, doplňujúce voľby a volebná Konferencia**

1. Riadne voľby do orgánov SRZ volených konferenciou sa vykonávajú na volebnej konferencii konanej raz za štyri roky.
2. Pre volebnú konferenciu platia primerane ustanovenia upravujúce riadnu konferenciu.
3. Riadne voľby do orgánov SRZ volených konferenciou vyhlasuje Predsedníctvo SRZ tak, aby sa konali najneskôr 30 dní po uplynutí štyroch rokov odo dňa konania posledných riadnych volieb.
4. Ak je navrhnutý na volenú funkciu len jeden kandidát, na jeho zvolenie sa vyžaduje nadpolovičná väčšina. Ak podľa predchádzajúceho postupu kandidát nebol zvolený, volebná komisia vyhlási doplňujúce voľby na neobsadenú funkciu.
5. Ak je kandidátov na volenú funkciu viac, zvolený je ten kandidát, ktorý získal nadpolovičnú väčšinu hlasov prítomných delegátov. Ak ani jeden z kandidátov nezíska v prvom kole nadpolovičnú väčšinu, koná sa vzápätí druhé kolo volieb.
6. Do druhého kola volieb postupuje kandidát, ktorý sa počtom získaných hlasov umiestnil na prvom mieste a kandidát, ktorý sa počtom získaných hlasov umiestnil na druhom mieste.
7. V druhom kole volieb bude zvolený kandidát, ktorý získa nadpolovičnú väčšinu hlasov. Pri rovnosti počtu hlasov sa voľba opakuje dovtedy, pokiaľ jeden z kandidátov nezíska jednoduchú väčšinu hlasov prítomných delegátov.
8. Doplňujúce voľby sú voľby do orgánov SRZ volených konferenciou konané mimo volebnej konferencie na zostatok ich funkčného obdobia.
9. V doplňujúcich voľbách sú kandidáti volení v prípade predčasného zániku funkcie predchádzajúceho nositeľa funkcie alebo v prípade, keď volená funkcia nie je obsadená z iného dôvodu.
10. Jedna osoba môže prijať kandidatúru iba na jednu funkciu volenú na tej istej konferencii.
11. Ak ide o voľbu zástupcu záujmovej skupiny osôb s príslušnosťou k SRZ, kandidátov navrhujú osoby z tejto záujmovej skupiny.
12. Riadne i doplňujúce voľby do orgánov SRZ volených konferenciou pripravuje a riadi volebná komisia.
13. Volebná komisia SRZ je orgán pre prípravu a zabezpečenie riadneho priebehu volieb do orgánov SRZ.
14. Volebná komisia SRZ má 3 členov, ktorí sú volení konferenciou SRZ. Funkčné obdobie členov VK SRZ je 4 – ročné a začína plynúť zvolením príslušného člena VK SRZ Valným zhromaždením SRZ.
15. Volebná komisia SRZ je povinná najneskôr do 10 dní odo dňa konania volieb do orgánov SRZ predložiť predsedníctvu SRZ správu Volebnej komisie.
16. Status, ďalšie právomoci a konanie Volebnej komisie SRZ upravuje Rokovací a Volebný poriadok SRZ.
17. Na žiadosť člena Konferencie alebo člena SRZ ministerstvo určí nezávislého pozorovateľa, ktorý je oprávnený sa zúčastniť na voľbách a na zasadnutí volebnej komisie vrátane sčítania hlasov. Nezávislý pozorovateľ uvedie svoje zistenia o príprave , priebehu a výsledku volieb v písomnej správe , v ktorej uvedie zistené nedostatky . Na zistené nedostatky je povinný upozorniť volebnú komisiu a kontrolóra SRZ bezodkladne po ich zistení . Správa nezávislého pozorovateľa je prílohou zápisnice z volieb.

**Článok 14 - Mimoriadna Konferencia**

1. Predsedníctvo zvolá mimoriadnu konferenciu, ak o tom rozhodne nadpolovičná väčšina jeho členov, ak počet členov predsedníctva klesne na troch členov, alebo ak tri po sebe idúce mesiace nie je predsedníctvo uznášaniaschopné.
2. Mimoriadnu konferenciu je v odôvodnených prípadoch oprávnený zvolať aj predseda ako najvyšší výkonný orgán, a kontrolór.
3. Ak uplynulo funkčné obdobie členov orgánov a noví členovia orgánov na ďalšie obdobie neboli zvolení, mimoriadnu konferenciu je oprávnený zvolať ktorýkoľvek člen SRZ.
4. V návrhu na zvolanie mimoriadnej komisie sa musia uviesť body, ktoré majú byť v programe rokovania mimoriadnej konferencie.
5. Mimoriadna Konferencia sa uskutoční do 30 dní odo dňa, kedy bol vykonaný právny úkon (rozhodnutie predsedu, predsedníctva ,kontrolóra, ktoréhokoľvek člena) rozhodujúci pre jej uskutočnenie.
6. Pre mimoriadnu konferenciu primerane platia ustanovenia upravujúce riadnu konferenciu. Prípravu a priebeh mimoriadnej konferencie bližšie upravuje rokovací poriadok

**Článok 15 - Predsedníctvo**

1. Predsedníctvo je najvyšším orgánom SRZ pre riadenie rýchlokorčuľovania na ľade a športov na kolieskových korčuliach, ktorého členov volia delegáti Konferencie spôsobom stanoveným v týchto stanovách a volebnom poriadku.
2. Predsedníctvo rozhoduje o všetkých otázkach, pokiaľ nie sú týmito stanovami alebo inými predpismi zverené do právomoci konferencie.
3. Predsedníctvo má minimálne 5 členov a je zložené z:
4. predsedu,
5. podpredsedu pre rýchlokorčuľovanie na ľade,
6. podpredsedu pre korčuľovanie na kolieskových korčuliach,
7. člen zodpovedný za hospodárenie a ekonomiku
8. člen zodpovedný za vzťah k informačnému systému
9. zástupca športovcov , ak ho navrhne záujmová skupina alebo najmenej 50 športovcov
10. Predsedu, dvoch podpredsedov a dvoch členov predsedníctva volia delegáti konferencie s právom hlasovať.
11. Na odvolanie predsedu alebo iného člena predsedníctva z funkcie sa vyžaduje dvojtretinová väčšina delegátov konferencie.
12. Predsedníctvo zasadá podľa potreby, spravidla však raz za mesiac.
13. Zasadnutia predsedníctva zvoláva a ich priebeh riadi predseda.
14. Program zasadnutia predsedníctva sa zasiela členom predsedníctva spolu s pozvánkou a materiálmi na rokovanie spravidla najmenej 7 dní pred konaním zasadnutia.
15. Na rokovaniach predsedníctva sa zúčastňujú bez práva hlasovať generálny sekretár ak je predsedníctvom ustanovený.
16. Zasadnutia predsedníctva sú neverejné.
17. Rozhoduje o všetkých otázkach, pokiaľ nie sú týmito stanovami alebo inými predpismi zverené do právomoci konferencie, orgánov alebo iných orgánov SRZ.
18. Schvaľuje návrh strategického plánu SRZ na príslušné volebné obdobie a predkladá ho na schválenie konferencii.
19. Schvaľuje projekty a činnosti vyplývajúce z plnenia strategického plánu SRZ a prerokováva správy o ich plnení, o ktorých v rámci správy o činnosti informuje konferenciu.
20. Pripravuje a zvoláva zasadnutia riadnej alebo mimoriadnej konferencie.
21. Usmerňuje činnosť odborných orgánov spravidla prostredníctvom člena predsedníctva alebo predsedu príslušnej sekcie .
22. Rozhoduje o schválení štatútov a predpisov orgánov a pracovných skupín a o ich zmenách.
23. Rozhoduje o schválení návrhu predsedu na ustanovenie a odvolanie generálneho sekretára.
24. Rozhoduje o nominácii zástupcu za SRZ do iných športových organizácií.
25. Rozhoduje o termínovej listine súťaží priamo riadených SRZ.
26. Schvaľuje termínovú listinu všetkých reprezentačných družstiev a kalendár medzinárodných súťaži s účasťou členov SRZ.
27. Rozhoduje o zásadných veciach súvisiacich s organizovaním majstrovstiev SR a pohárových súťaží (Slovenský pohár a pod.).
28. Rozhoduje o ustanovení a odvolaní trénerov reprezentačných družstiev a ostatného technického personálu.
29. Vytvára materiálne a organizačné podmienky pre reprezentačné družstvá SR.
30. Schvaľuje nominačné listiny rozhodcov a delegátov súťaží riadených SRZ a navrhuje rozhodcov a delegátov na listiny FIRS a ISU.
31. Schvaľuje poriadky SRZ s výnimkou rokovacieho poriadku a volebného poriadku.
32. Rozhoduje o bežných otázkach hospodárenia SRZ rozpočte na príslušný rok resp. sezónu.
33. Predkladá konferencii správu o čerpaní rozpočtu a návrhy o zásadných otázkach hospodárenia SRZ.
34. Zabezpečuje dodržiavanie stanov.
35. Rozhoduje o dočasnom pozastavení členstva v SRZ.
36. Rozhoduje o dočasnom pozastavení výkonu funkcie funkcionára voleného konferenciou, do najbližšej konferencie,
37. Rozhoduje o delegovaní úloh, vyplývajúcich z pôsobnosti predsedníctva na iné orgány SRZ alebo na tretie osoby,
38. Schvaľuje prijatie nových riadnych členov ako dočasných členov a predkladá návrh na ich definitívne členstvo najbližšej konferencii.
39. Predsedníctvo je uznášaniaschopné, ak je prítomných najmenej 50% členov .
40. Predsedníctvo prijíma rozhodnutia nadpolovičnou väčšinou členov. V prípade rovnosti hlasov má rozhodujúci hlas predseda.
41. Hlasovanie člena predsedníctva prostredníctvom zástupcu alebo na základe plnej moci nie je povolené.
42. Rozhoduje o disciplinárnych previneniach ako prvostupňový orgán.
43. Rozhodnutia prijaté predsedníctvom nadobúdajú okamžitú účinnosť, pokiaľ predsedníctvo nerozhodne inak. Proti rozhodnutiu predsedníctva nie je prípustný opravný prostriedok, ak predpis SRZ neustanoví inak. Rozhodnutie predsedníctva môže zrušiť alebo zmeniť Konferencia alebo samé predsedníctvo z vlastnej iniciatívy alebo na podnet kontrolóra.
44. Rozhodnutia predsedníctva nemôžu byť v rozpore so všeobecne záväznými právnymi predpismi, stanovami SRZ, ostatnými predpismi SRZ, ISU a FIRS a rozhodnutiami konferencie.
45. Zápisnica zo zasadnutia predsedníctva vrátane prijatých rozhodnutí a výsledkov hlasovania sa zverejňuje obvyklým spôsobom na webovom sídle SRZ .

**Článok 16 - Právomoci predsedu**

1. Najdôležitejšími úlohami predsedu sú:
2. vystupovať v mene SRZ, zastupovať a reprezentovať jeho záujmy pri rokovaniach so štátnymi orgánmi, orgánmi samosprávy, podnikateľskými subjektmi a inými subjektmi,
3. vystupovať v mene SRZ, zastupovať a reprezentovať jeho záujmy v rámci medzinárodných stykov, najmä v vzťahu k medzinárodným inštitúciám a iným národným športovým zväzom a organizáciám,
4. koordinovať vzťahy medzi SRZ, ISU a FIRS, ako aj vzťahy SRZ s ostatnými športovými organizáciami,
5. iniciovať, uskutočňovať a podporovať spoluprácu SRZ ako národného športového zväzu rýchlokorčuľovania so štátnymi orgánmi, orgánmi samosprávy a inými inštitúciami Slovenskej republiky, ako aj s inými športovými zväzmi,
6. zabezpečovať efektívne fungovanie orgánov SRZ,
7. prostredníctvom generálneho sekretára a aparátu SRZ realizovať rozhodnutia prijaté konferenciou a dohliadať na prácu a činnosť generálneho sekretára a aparátu SRZ.
8. Predseda je oprávnený previesť majetok, zriadiť záložné právo, zabezpečovací prevod práva alebo vecné bremeno na majetok v vlastníctve SRZ, vystaviť zmenku, uzavrieť zmluvu o úvere alebo o pôžičke, prevziať dlh alebo pristúpiť k záväzku alebo uznať sporný záväzok SRZ, iba po predchádzajúcom súhlase konferencie.
9. Predseda je oprávnený v mene SRZ uzatvárať zmluvné vzťahy v hodnote nad 30.000 eur až po predchádzajúcom súhlase predsedníctva .
10. Predseda je oprávnený v odôvodnených prípadoch zvolať mimoriadnu konferenciu.
11. Predseda predkladá návrh na ustanovenie alebo odvolanie generálneho sekretára.
12. Predseda je povinný vopred prerokovať svoje rozhodnutia o zásadných otázkach v predsedníctve.

**Článok 17 – Kontrolór SRZ**

1. Kontrolór je najvyšším kontrolným orgánom SRZ ustanovený v súlade s § 12 Zákona o športe č.440/2015, je nezávislým orgánom kontroly činnosti SRZ a jeho orgánov.
2. Kontrolór je podľa týchto stanov volený do funkcie konferenciou na funkčné obdobie, ktoré je najmenej o jeden rok dlhšie, ako je dĺžka funkčného obdobia predsedníctva .
3. Kontrolór vykonáva kontrolnú činnosť na základe
a) vlastnej iniciatívy,
b) podnetu orgánu športovej organizácie,
c) podnetu osoby s príslušnosťou k športovej organizácii,
d) podnetu hlavného kontrolóra športu ,
e) podnetu ministerstva školstva.
4. Kontrolór pri výkone svojej funkcie postupuje tak ,aby sa predchádzalo závažnému porušeniu povinnosti vyplývajúcej z právnych predpisov, predpisov a rozhodnutí organov SRZ a na jeho základe uloženým sankciám, opatreniam a iným negatívnym dôsledkom pre športovú organizáciu a osoby s jej príslušnosťou. Na ten účel kontrolór vykonáva konzultačnú činnosť a poradenskú činnosť pre orgány športovej organizácie a orgány jej členov.
5. Pri výkone kontrolnej činnosti je kontrolór oprávnený v nevyhnutnom rozsahu vyžadovať v ním určenej lehote :
a) poskytnutie originálov alebo overených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, vyjadrení, výstupov, informácií, dokumentov a iných podkladov, okrem tých, ktoré má kontrolór k dispozícii,
b) splnenie opatrení na nápravu nedostatkov zistených kontrolou a odstránenie príčin ich vzniku.
6. Kontrolór je oprávnený z podkladov podľa odseku 5 písm. a) vyhotovovať kópie na účely kontroly a ďalšieho postupu odôvodneného výsledkami kontroly .Prevzatie týchto podkladov kontrolór písomne potvrdí.
7. Kontrolór môže byť odvolaný z funkcie konferenciou SRZ dvojtretinovou väčšinou všetkých delegátov s uvedením dôvodu odvolania.
8. Kontrolór priebežne vykonáva kontrolnú činností zameranú najmä na:
9. hospodárnosť, efektívnosť, účinnosť a účelnosť použitia verejných prostriedkov,
10. dodržiavanie právnych predpisov,
11. dodržiavanie predpisov a rozhodnutí športovej organizácie,
12. vykonáva priebežnú kontrolu obsahu zápisníc zo zasadnutí najvyššieho orgánu a ich riadneho zverejňovania,
13. upozorňuje štatutárny orgán na nesúlad povinne zverejňovaných údajov a údajov v zdrojovej evidencii,
14. upozorňuje predsedu zväzu, predsedníctvo a konferenciu na zistené nedostatky a odporúča im postup, ktorý je v súlade s právnym poriadkom a predpismi SRZ; pri zistení závažného nedostatku navrhuje preventívne a nápravné opatrenia a určuje lehotu na jeho odstránenie.
15. Kontrolór jedenkrát ročne predkladá konferencii správu o svojej činnosti, ktorá je po prerokovaní na konferencii zverejnená na webovom sídle SRZ.
16. Status, právomoci a konanie kontrolóra upravuje Zákon o športe č.440/2015.

#### **Článok 18 - Konflikt záujmov a nezlučiteľnosť funkcií**

1. Členovia orgánov SRZ na všetkých úrovniach riadenia korčuľovania musia v záležitostiach klubu alebo zväzu, ku ktorému majú príslušnosť, zachovávať nestrannosť.
2. V SRZ platí princíp nezlučiteľnosti výkonu funkcie
3. v kontrolnom orgáne s výkonom funkcie delegáta konferencie, vo výkonnom výbore alebo v inom orgáne volenom alebo ustanovenom konferenciou alebo predsedníctvom.
4. v orgáne na riešenie sporov s výkonom funkcie v predsedníctve alebo v inom orgáne volenom konferenciou alebo predsedníctvom,
5. pracovníka administratívy SRZ s výkonom volenej funkcie na rovnakom stupni riadenia korčuľovania.
6. Výkon funkcie predsedu, členov predsedníctva a člena SRZ je nezlučiteľný s výkonom funkcie v štatutárnom orgáne alebo vo výkonnom orgáne dodávateľa tovarov a služieb pre SRZ alebo pre člena SRZ.
7. Výkon funkcie v predsedníctve, kontrolnom orgáne, orgáne na riešenie sporov alebo v odbornej komisii je nezlučiteľný s výkonom funkcie rozhodcu na rovnakom stupni riadenia korčuľovania.
8. Predsedom, podpredsedom ani iným členom kontrolného orgánu, disciplinárneho orgánu a komisie rozhodcov, nesmie byť funkcionár klubu zaradeného v súťaži riadenej SRZ alebo členom SRZ, v rámci ktorého príslušný orgán pôsobí.
9. Ak v konkrétnej veci existuje alebo hrozí konflikt záujmov člena orgánu SRZ alebo orgánu člena SRZ, tento člen sa nesmie zúčastniť na jej prerokovaní a rozhodovaní. Ak je pochybnosť o existencii alebo o hrozbe konfliktu záujmov, rozhoduje predsedajúci orgánu, o člena ktorého ide; ak ide o predsedajúceho, o existencii alebo o hrozbe konfliktu záujmov rozhodujú ostatní členovia príslušného orgánu tajným hlasovaním. Pri konflikte záujmov člena senátu orgánu na riešenie sporov v konkrétnej veci nahradí tohto člena senátu zvolený náhradník; inak ho nahradí iný člen orgánu na riešenie sporov určený náhodným výberom.
10. Člen orgánu SRZ alebo orgánu člena SRZ, ktorý rozhodoval vo veci v ktoromkoľvek stupni, je vylúčený z rozhodovania v tej istej veci na orgáne, ktorý rozhoduje v inom stupni alebo v tej istej veci vykonáva preskúmavaciu pôsobnosť voči rozhodnutiu orgánu SRZ alebo orgánu člena SRZ.

 **Článok 19 – Disciplinárna komisia**

1. Disciplinárna komisia SRZ (ďalej aj len „DK SRZ“) je nezávislým orgánom SRZ a má právomoci Právnej komisie podľa Všeobecných pravidiel. DK SRZ má maximálne 3 (troch) členov, a to predsedu a **dvoch** členov, ktorí sú volení na Konferenciou SRZ a spĺňajú podmienku § 92 odst. 2 - 4 zákona o športe.
2. Funkčné obdobie členov DK SRZ je 4 – ročné a začína plynúť zvolením príslušného člena DK SRZ Konferenciou SRZ.
3. DK SRZ je uznášaniaschopná, ak sú na jej rokovaní prítomní minimálne 2 (dvaja) členovia DK SRZ. Na prijatie uznesenia DK SRZ je potrebný súhlas minimálne 2 (dvoch) členov DK SRZ.
4. Činnosť DK SRZ riadi predseda, ktorý podáva správu o svojej činnosti Konferencii SRZ. Predseda DK SRZ je oprávnený zúčastniť sa zasadnutí predsedníctva SRZ ako aj iných orgánov SRZ, avšak bez práva hlasovať na týchto zasadnutiach.
5. Disciplinárna komisia SRZ vedie v súlade s Disciplinárnym poriadkom disciplinárne konanie voči členom SRZ (fyzickým osobám), klubom, zamestnancom a funkcionárom SRZ, ktorí sa dopustili disciplinárneho previnenia pri svojej činnosti súvisiacej s korčuliarskymi športami, ktorým je najmä konanie, ktoré je v rozpore:
6. so stanovami a inými vnútornými predpismi a rozhodnutiami orgánov SRZ ako aj záväznými pravidlami ISU, FIRS, CERS a pod.,
7. s pravidlami Svetového antidopingového programu;
8. s pravidlami korčuliarskych športov,
9. DK SRZ rozhoduje o disciplinárnych previneniach členov SRZ, klubov, zamestnancov

a funkcionárov SRZ a ukladá sankciu za disciplinárne previnenie v druhom stupni.

1. DK SRZ vykonáva aj právomoci orgánu na riešenie sporov v zmysle zákona č. 440/2015

Z.z., ktorý rieši spory, ktoré vznikajú pri športovej činnosti SRZ a osôb s jej príslušnosťou.

1. DK SRZ predkladá na schválenie Predsedníctvu SRZ Disciplinárny poriadok SRZ,

v ktorom upraví postup pri prejedávaní disciplinárnych previnení členov SRZ.

1. Status, ďalšie právomoci a konanie DK SRZ upravuje Disciplinárny poriadok SRZ.

**Článok 20 - Základné pravidlá hospodárenia**

1. Účtovným obdobím SRZ je jeden kalendárny rok.
2. Príjmy a výdavky SRZ sú plánované a koordinované tak, aby boli v priebehu hospodárskeho obdobia vyrovnané.
3. Za zostavenie rozpočtu na príslušný kalendárny rok, ročných účtovných výkazov SRZ a správy o hospodárení zodpovedá predsedníctvo.
4. SRZ hospodári na základe rozpočtu na kalendárny rok, ktorý schvaľuje predsedníctvo a prerokováva ho na konferencii.
5. Predsedníctvo predkladá konferencii každoročne správu o hospodárení SRZ za predchádzajúce účtovné obdobie.
6. Rozpočet SRZ, správa o hospodárení SRZ a účtovná závierka SRZ, sa po ich prerokovaní a schválení v príslušnom orgáne SRZ zverejňujú na webovom sídle SRZ.
7. Pri splnení podmienok podľa § 9 odst. 4. Zákona o športe, sa účtovná závierka a výročná správa overuje nezávislým audítorom. Audítora ustanovuje Konferencia na návrh predsedníctva .

**Článok 21 – Príjmy a výdavky SRZ**

1. Príjmy SRZ tvoria najmä:
2. členské príspevky – ktorých výšku stanovuje Konferencia,
3. výnosy z hospodárenia s vlastným majetkom, najmä nájomné z prenájmu hnuteľného a nehnuteľného majetku a plôch na reklamné účely,
4. výnosy z marketingových ako sú reklamy a sponzorské,
5. poplatky za štart pretekára v súťažiach, ktorých výšku stanovia propozície súťaže.
6. príspevky od medzinárodných športových federácií a medzinárodných organizácií,
7. výnosy pokút za disciplinárne previnenia,
8. dotácie z rozpočtu verejnej správy a granty,
9. príjmy zo súťaží,
10. dary a príspevky,
11. iné príjmy.
12. Príjem zo športovej reprezentácie možno použiť len na:
13. zabezpečenie prípravy športovej reprezentácie a jej účasť v medzinárodnej športovej súťaži alebo v medzinárodnom športovom podujatí, alebo
14. zabezpečenie starostlivosti o športové talenty.
15. Výdavky SRZ predstavujú najmä výdavky stanovené v schválenom rozpočte SRZ v súlade s potrebami plnenia úloh podľa schváleného strategického plánu SRZ na príslušné obdobie.
16. Výdavky SRZ slúžia najmä na:
17. zabezpečenie činnosti športovej reprezentácie,
18. rozvoj mládežníckeho rýchlokorčuľovania,
19. starostlivosť o talenty,
20. zabezpečenie organizovania súťaží a iných rýchlokorčuliarskych podujatí,
21. vzdelávanie v oblasti športu a osobitne rýchlokorčuľovania,
22. odmeny pretekárov, trénerov a ostatných členov realizačných tímov slovenských rýchlokorčuliarskych reprezentácií,
23. činnosť aparátu, orgánov, a ďalších orgánov SRZ.

**Článok 22 - Zánik SRZ**

1. Každé rozhodnutie súvisiace so zrušením SRZ musí byť prijaté dvojtretinovou väčšinou delegátov konferencie SRZ. Rokovanie o zrušení SRZ musí byť uvedené v schválenom programe konferencie.
2. SRZ môže zaniknúť:
3. dobrovoľným rozpustením alebo zlúčením s iným združením,
4. právoplatným rozhodnutím ministerstva vnútra alebo súdu o jeho rozpustení.
5. Pri zániku združenia sa vykoná majetkové vysporiadanie.
6. V prípade zániku SRZ bez právneho nástupcu, vykoná konferenciou určený likvidátor likvidáciu majetku SRZ v zmysle ustanovení § 70 a nasl. Obchodného zákonníka s použitím § 13 zákona č. 83/1990 Zb. o združovaní občanov v znení neskorších predpisov.
7. V prípade zrušenia SRZ s ustanovením právneho nástupcu, prechádza všetok majetok, aktíva, pasíva, záväzky a pohľadávky z právnych vzťahov, na právneho nástupcu SRZ, ak Konferencia nerozhodne inak.
8. O spôsobe rozdelenia likvidačného zostatku rozhodne Konferencia.

**Článok 23– Záverečné ustanovenie**

1. Tieto stanovy sú úpravou stanov SRZ, ktoré schválilo Ministerstvo vnútra SR pod číslom VVS/1-900/90-12796 dňa 23.6.1997.
2. Tieto stanovy nadobúdajú platnosť ich schválením Mimoriadnou konferenciou SRZ dňa 30.07.2017 a účinnosť ich registráciou Ministerstvom vnútra Slovenskej republiky.
3. Doterajšie stanovy SRZ strácajú účinnosť nadobudnutím účinnosti týchto stanov.
4. Výklad týchto stanov a riešenie prípadov, ktoré nie sú v nich obsiahnuté, vykonáva Predsedníctvo.
5. V prípade ak niektoré ustanovenie tých to stanov sa dostane do rozporu s osobitným predpisom (najmä zákonom č. 440/2015 Z.z.) alebo jeho vykonávacím predpisom, takého ustanovenie stanov a nepoužije a na mieste neho sa použije príslušné ustanovenie zákona alebo vykonávacieho predpisu.
6. Vzťahy neupravené týmito stanovami, vnútornými predpismi alebo smernicami sa riadia všeobecne záväznými právnymi predpismi Slovenskej republiky. Ak sa niektoré ustanovenie týchto stanov alebo jeho časť ukáže ako neplatné alebo neúčinné alebo v rozpore s právnym poriadkom Slovenskej republiky, uvedené nemá vplyv na ostatné ustanovenia stanov, ktoré ostávajú platné a účinné aj naďalej v celom rozsahu a pre úpravu vzťahu, práva alebo povinnosti sa použije príslušné zákonné ustanovenie.